DS «Færdesmanden»

DS «Færdesmanden» var et dampskip som gikk i trafikk på Mjøsa.

«Færdesmanden» var bestilt fra England av Oplandske Dampskibsselskab, som ble konstituert i 1854. Maskinen var imidlertid laget ved Akers mekaniske verksted. Skipet kom i fart på Mjøsa i 1856, samme år som DS «Skibladner». I begynnelsen gikk «Færdesmanden» i daglig rute mellom Eidsvoll og Hamar og Smørvika ved Kapp, mens «Skibladner» gikk mellom Eidsvoll og Lillehammer to ganger ukentlig. Senere ble denne ruten forandret.

«Færdesmanden» ble ansett for verdiløs i 1888.

Kilder
 Amund Helland: Topografisk-statistisk beskrivelse over Hedemarkens amt, bind 1. Kristiania: Aschehoug, 1902, s. 780

Kategori:Skip bygget ved Akers mekaniske verksted
Kategori:Norske dampskip
Kategori:Kollektivtransport i Innlandet
Kategori:Kollektivtransport i Akershus
Kategori:Sjøfart i Innlandet
Kategori:Sjøfart i Akershus
Kategori:Skip fra 1856
Kategori:1856 i Norge
Kategori:Skip bygget i Storbritannia
Kategori:Artikler i sjøfart-prosjektet